
MOTTO : Trăim întră memoria 
celor morţi pentru patrie şi feri¬ 
cirea celor ce vor veni . 

AUTORUL 

Soldaţi Români! 

In sfârşit aţi ajuns şi la Szolnoc unde aţi pecetluit 
pentru vecie gloria şi vitejia voastră. Dela Nistru până 
la Tisa, în lung şi lat, pas cu pas aţi curăţit această 
grădină, iubita ţara noastră, de soini şi cui "străin. 
In loc de jale aţi sămănat bucurie, în loc\de spini, flori 
şi civilizaţie. Duceţi-vă mândrii şi voioşi la casele 
voastre, semănaţi şi îngrijiţi ogoarele voastre, pământ 
ce aţi căpătat prin voinţa M. S. Regelui şi Guver¬ 
nului, pământ stropit cu sânge de viteji. 

Nu uitaţi că duşmanul priveşte prin gratiile hota¬ 
relor lănţuite de voi şi de cei morţi. Nu uitaţi că 
parte din vecini ne-au fost şi ne vor fi duşmani. Nu 
uitaţi că cea mai mică slăbiciune a noastră din năun- 
tru, va fi bucuria duşmanilor din afară, iar tăria 
noastră sufletească, groaza inamicilor noştri. 

Tăria noastră din năuntru se sprijină pe-munca 
voastră cinstită şi plină de unire. 

Soldaţi Români ! 

Nu uitaţi pe cei 800 mii fraţi ce pentru ţară 
zac în morminte. Fiţi demni de memoria şi sacrificiul 
vieţii lor. Astfel veţi fi binecuvântaţi în veacul veacurilor 

Răsboiul nostru contra Ungurilor 

191S - 1920 

Idei sumare. — Campania în Ardeal 

In Iulie şi August 1917 am avut izbânda dela Marăşti- 
Mărăşeşti, zile de glorie, întrupare de nădejdie pentru po¬ 
porul şi ostaşul român, deschizându-se pagini de mândrie 
naţională în istoria popoarelor. Noi griji vin pe capul nos¬ 
tru. împrejurările generale de răsboi ne obligă a încheia 
pacea dela Bucureşti, cu Dobrogea luată de Bulgari şi 
munţii noştri, falnici vulturi, de austro-gennani. Ideal ri¬ 
sipit, sacrificii zadarnice, ţara ştirbită, amărăciune multă. 

îngrămădiţi la colţul Moldovei, alte suferinţe pe capul 
nostru. 

Aliaţii noştri Ruşi, armata puternică de eri, camarada 
noastră de luptă şi de ajutor, devenită azi bande de Bol¬ 
şevici, pradă totul dela munţi şi pânăla Nistru; aveam 
acum duşman în Ţară, mai periculos decât cel după front. 
Fraţii basarabeni ne cheamă să-i scăpăm de urgia, de care 
noi înşine nu puteam scăpa în propria noastră Moldovă. 
Totuşi, bravii noştri ostaşi trec în Basarabia şi. curăţă totul 
de hoarde barbare; dar alte neajunsuri se ivesc căci tifosul 
exantematic seceră familii întregi, nevinovate şi soldaţi pa¬ 
trioţi. Toate nenorocirile pe care le cunoaşte istoria celor 
mai crâncene răsboaie, s'au năpustit pe capul nostru. Aceasta 
era starea de lucru la începerea răsboiului contra Ungu¬ 
rilor. Nu ne mai rămăsese decât credinţa în Dumnezeu şi'n 
gloria strămoşească. 

Faptele de mai târziu ne-au dovedit că deşi în răsboaie 
mari sunt clipe nenorocite şi disperate pentru popoare, dar 

ele sunt trecătoare, atunci când dragostea de neam şi de 
ţară covârşesc orice alt sentiment. Noi nu aveam decât un 
suflet oţelit prin suferinţe moştenite din trecutul glorios al 
strămoşilor noştri în luptele vremurilor şi cimentat prin su- 
' ferinţele celor 14 luni de răsboi. Valul întunecat al orizon¬ 
tului se ridică încet. In faţă se zăresc speranţe noi, zile fru¬ 
moase apar la orizont. Germanii siliţi de aliaţii noştrii îşi 
mută zăpăciţi trupele de pe un front pe altul, pentru că nu 
se mai puteau opune cu succes presiunei armatelor aliate. 

La 15 Septembrie 1918 frontul bulgar este rupt, Francezii 
ajung la Dunăre. Fluviu măreţ! Valurile tale mândre ce de 
veacuri poartă oglinda suferinţelor noastre, astăzi, trium¬ 
fător şi satisfăcut, condu-ne mai departe, în zarea timpu¬ 
rilor, nădejdia poporului Român! 

Cu situaţia politică internaţională stăm rău. Pacea dela 
Bucureşti ne sileşte să demobilizăm miliţienii, n’avem decât 
patru contingente sub arme. In Moldova frecături cu ruşii. 
Muntenia ocupată de germani, Dobrogea stăpânită de Bul¬ 
gari iar Ungurii cari rezistau în Ardeal, nu se îndurau de 
această bogată provincie. Inamicul avusese grijă, ca tot prin 
pacea de mai sus să ne reţie caii pentru transporturi, con-. 
diţie principală în dislocarea trupelor. Avem Divizia 7 şi 8 
în Moldova şi divizia 1 şi 2 Cavaleria în Basarabia, cu 
efective complecte, iar Divizia 9 şi 10 cu efective reduse. 

Din înălţimile Moldovei ne uitam cu jale la jaful sutelor 
de vagoane cu hrană ce ne erau hrăpite de Germani 
pentru familiile lor; pe de alta parte ne sfâşia inima svâr- 
colirile Dobrogei sub administraţia Bulgară. 

Pentru un moment nu puteam face nimic. Eram ca omul 
ce vede de pe malul unei mări furtunoase, groaznica pri¬ 
velişte a unei bărci ce se scufundă. Dar în sufletul nostru 
ne-a rămas nestinsă flacărea speranţei. Cuvintele înţelepte 
ale religiei creştine «De aţi avea în voi credinţă cât un 
grăunte de muştar, aţi spune munţilor: urniţi-Vă din loc, 
şi ei se vor urni», să le propovăduim pe veşnicie în cre¬ 
şterea generaţiilor viitoare, căci această convingere aduce 
tăria de luptă între oameni şi naţiuni. 

In această situaţie M. S. Regele cu înalt patriotism şi 
spirit de sacrificiu, unic în analele răsboaielor, M. S. Regina 
cu zilele de veghe pentru toţi, ce a atras admiraţia chiar a 
inamicului; guvernul patriotic şi competinte, în nenumărate 
şedinţe, a hotărât o nouă orânduire, nou elan, nouă sforţare. 

începutul răsboiului în Ardeal 

Din Octombrie 1918, după înfrângerea pe fronturi, ar¬ 
mata austro-ungară se transformă în hoarde bolşevice ca 
şi în Rusia, prădând sate şi oraşe de Români în Ardeal. 

Odată cu această transformare, naţionalităţile din Austro- 
Ungaria ca Cehi, Bohemi Români, Ruteni încep a se gândi 
la independenţa lor naţională; nu mai voiau să fie decât 
popoare independente. 

Cu această ocazie ne facem o datorie a arăta prevederea 
noastră din 1914, înainte de începerea răsboiului mondial, 
că în lucrarea «Pentru Armata şi Neamul românesc» de 
Locotenenţi Gh. şi Virgil Arifeanu, la pagina 9, se află urmă¬ 
torul pasaj: «Statele teritoriale de azi, nu pot avea nici o 
«garanţie în durabilitate şi ceasul din urmă Ie bate în fe- 
«reastră. Austria care încătuşează aspiraţiunile de libertate 
«ale popoarelor ce compun vastul său imperiu, al cărui gu- 
«vern poreclit constituţional, striveşte şi oprimează acest 
«nobil şi mare sentiment, va fi victima exploziei lui. Sufe¬ 
rinţa nu poate fi de multă durată şi isbucnirea va fi cu atât 
«mai puternică, cu cât presiunea a fost sau va fi mai mare». 

«Tendinţa omenirei de a se forma în state bazate pe 
«voinţa indivizilor caracterizaţi prin aceiaşi limbă, aceiaşi 
«credinţă, acelea-şi obiceiuri şi aceleaşi aspiraţii, este vădită 
«şi mai curând sau mai târziu procesul de transformare al 
«tuturor statelor va sfârşi prin sentinţa afirmării lor, pe baza 
«naţionalităţilor.». ■ 

La Budapesta guvernul Kâroly încuraja hoardele bolşe¬ 
vice prin samsari de propagandă, plătiţi. Dar poporul român 
din ţinuturile româneşti nu mai putea'suferi această infamie 
ungurească. ■. 

Conştienţi şi de - năzuinţele naţionale, la '18 . Noembrie 
1918, adunarea dela Alba-Iulia cu români- adunaţi din 
Crişana, Temişana, Maramureş şi Ardeal, 'a cerut unirea 
pentru veci cu patria mumă. ; ■ , . 

In hotărârea adunării naţionale se găsesc şi următoarele 
rânduri:... . •; 

1) Adunarea naţională a tutulor Românilor din Transilvania, 
«Banat şi Ţara Ungurească, adunaţi prin .reprezentanţii lor 
«îndreptăţiţi la Alba-Iulia, în ziua de ’l8 Noembrie-' (1 De¬ 
cembrie) 1918, decretează unirea acelor'români şi a tutulor 
«teritoriilor locuite de ei cu România. 

Un cuib dc mitraliere româneşti, secătueşte necontenit hoardele maghiare, 
îngrozite de bravura soldatului nostru. 

«Adunarea naţională proclamă în deosebit dreptul inalie¬ 
nabil al naţiunei române la întreg Banatul cuprins între 
■«râurile Mureş, Tisa şi Dunăre, 


«Adunarea naţională cu smerenie se închină înaintea me- 
«moriei acelor bravi Români, cari în acest război şi-au vărsat 
«sângele pentru înfăptuirea idealului nostru, murind pentru 
«libertatea şi unitatea naţiunei române. La 28 Octombrie 
«1918, deci cu puţin timp înainte de proclamarea dela Alba* 
«Iulia, M. S. Regele adresa următoarea proclamaţie: 

Români! 

«Când la 14 August 1916 V-am chemat la luptă pentru 
«desrobirea fraţilor voştri, am avut credinţa nestrămutată că 
«dreptatea cauzei noastre va birui şi că izbânda va fi de partea 
«puternicilor noştri aliaţi de care ne legăm soarta. Deşi 
«neînvinse şi însufleţite de cel mai bărbătesc avânt, armatele 
«noastre înconjurate de vrăjmaşi din toate părţile prin pră- 
«buşirea Rusiei au fost silite iarna trecută să întrerupă lupta, 
«pe care aliaţii noştri au urmat-o cu atâta hotărâre şi cu 
«atâta glorie. 

Azi fiindu-ne iarăşi cu putinţă să unim oştirile noastre 
cu cele ale aliaţilor, suntem datori să reintram în luptă alături 
'de ei, pentrucâ tot împreună cu ei să mergem la biruinţa 
definitivă, care ne va aduce roadele întregi ale jertfelor şi 
ale vieţi noastre. 

Români! 

Suferinţele neamului românesc atât de greu încercat în 
cursul veacurilor sunt pe sfârşite. In clipa în care aliaţii 
trec Dunărea şi ne putem găsi lângă ei ca să izgonim pe 
inamicul care de 2 ani încalcă şi jefuieşte pământul stră¬ 
moşesc, sunt încredinţat că veţi răspunde chemărei mele - 
cu aceiaşi dragoste de ţară şi că România va vedea împli- 
nindu-se visul tle veacuri al neamului nostru: Unirea 
tutulor Românilor. Liberi şi uniţi, o viaţă sănătoasă se asigură 
întreg poporului român. Copiii copiilor voştri vor binecuvânta 
străduinţele voastre şţ vor slăvi pe cei ce s’au jertfit pen¬ 
tru idealul neamului.'*"* 

Cu Dumnezeu înainte! 

FERDINAND 

începutul operaţiunilor române. 

Trupele noastre intră în Ardeal în primele zile din Noem- 
brie. Divizia VII. (Avantgarda) comandată de General Mo- 
şoiu Traian pune stăpânire pe bazinul Mureşului superior. 

La intrarea'trupelor în Ardeal Generalul Moşoiu dă urmă¬ 
toarea proclamaţie: 

' Români! 

De când pe malul Căpuşului voevodul Gelu muri moarte 
de viteaz, împotrivindu-se îndărătnic cotropitorului barbar, 
stăpânirea străină s'a aşezat în mândrul Ardeal. 

Sunt 1000 de ani de atunci şi în tot acest timp o singură 
dată lanţurile au fost .sfărâmate de către cel mai mare din¬ 
tre visătorii neamului nostru- 

Dar Mihai Viteazul a căzut răpus mişeleşte şi visul lui 
s'a spulberat. 

Iarăşi veacuri de robie amară, care v’au înfrânt, însă su¬ 
fletele vi le-au oţelit. 

Clipa visată de toţi, prevestită de glasul atâtor profeţi, 
sfinţită de sângele atâtor martiri luptători ai idealului, a 
sosit acum. 

Lanţurile cad pentru totdeauna. 

Armata română păşeşte încrezătoare în Ardealul frăţesc. 

Păşesc încrezători dorobanţii 'şi în fruntea lor Mihai se 
îndreaptă spre pământul visat, spre pământul unde mişelia 
străinilor i-a curmat minunata viaţă. 

La sărbătoarea biruinţei, a împlinirei destinelor, grăbesc 
marile umbre, care au crezut în acest ideal şi au perit 
pentru el. Sosesc Horia, Cloşca şi Crişan şi Iancu vine 
cu mândrii săi moţi. 

Sub privegherea lor sufletele să se contopească într'unul, 
în marea sărbătoare a unirei celei vecinice. . 

Români! 

Cu noi aducem libertatea, iar dreptatea este scrisă pe 
steagurile noastre. «--- 

Din ordinul M. S. Regelui Ferdinand I, a celui mai viteaz 
şi mai înţelept dintre regi, trecem hotarele nedrepte care 
ne-au despărţit zece veacuri. Ştergând amintirea timpurilor 


/ 























de durere, vă întindem mâna de frate spre a întări legătura, 
care de acum nu trebue să se desfacă şi nu se va mai 
desface. 

Comandantul diviziei VII. 

General Moşoiu 

Odată cit Divizia VII intră pe la Palanca Divizia I-a vâ¬ 
nători şi stăpâneşte Oltul superior. Ambele înaintează şi în 
a doua jumătate a lunei Noembrie prima ajunge la Târgu- 
Mureş, Bistriţa, iar a doua la Braşov, Sighişoara. In Decem¬ 
brie Divizia 2-a Vânători ocupă Sibiul, Deva şi Petroşani 
şi astfel toate comunicaţiile din Ardeal erau în puterea tru¬ 
pelor noastre. Armata ungară se afla împrejurul Clujului, 
de unde teroriza populaţia şi trupele române. Ungurii se 
retrag din faţa a lor noştri şi la 11 Decembrie 1918 st. n. 
Românii intră în Cluj, unde au fost primiţi cu mult entu¬ 
ziasm de locuitorii români. 

Generalul Moşoiu Traian, erou al luptelor dela Olt, şi munţii 
Vrancei, fiu al Ardealului, născut, crescut pe pământul ar- 
delt an, bine cunoscut în aceste ţinuturi, i-a comanda aces¬ 
tor trei Divizii. Până la săvârşirea isbândei generale, noul 
comandant organizează trupele din Transilvania, ce mai târ¬ 
ziu ajung la Budapesta şi înfaptuesc opera naţională, luând 
în acelaş timp măsuri strategice şi tactice cerute de situaţiune. 

La 15 Decembrie soseşte în regiunea Cluj, Divizia 6-a sub 
comanda Generalului Holban. Astfel la 29 Decembrie 1918 
Divizia 6 a ocupă linia Târgu-Mureş. Alba-Iulia, Cluj, o 
nouă trupă ce intră în arena operaţiunilor 

Deoarece ungurii nu încetau să terorizeze populaţia sate¬ 
lor neocupate, cu aprobarea aliaţilor, frontul nostru se lăr¬ 
geşte astfel, că la 9 Ianuarie 1919 st. v. Divizia 2-a Vână¬ 
tori se afla pe Mureş, inf. a 6-a pe Crişul repede şi a 7-a 
pe Someş. 

Cu învoirea Generalilor francezi Franţois d’Esperey şi 
Berthelot, Comandantul trupelor din Transilvania i a măsuri 
pentru ocuparea localităţilor Dej şi Cluj, iar la 1 Ianuarie, 
Generalul Berthelot ordonă, ca trupele române să ocupe 
Sighetul Marmaţiei, Baia Mare şi Zalău. Deşi Generalul 
Berthelot recomandă de a nu se ocupa decât 10 km. V. de 
Cluj, totuşi General Moşoiu respinge trupele până la V. de 
Huedin, 70 km. V. de Cluj şi ocupă munţii Carpaţij occi- 

dentali până la Zam pe Mureş. General Moşoiu i-a iniţiativa 
de a desfiinţa garda naţională cu toată opoziţia factorilor 
administrativi din Ardeal, întrucât ele constituiau un mare 
pericol pentru siguranţa ţării şi armatei. 

Până la ocuparea acestor puncte, ai noştri erau deseori 
atacaţi de unguri. Această nouă zonă de ocupaţie a fost 
stabilită tot de aliaţi. Atacurile ungureşti se continue şi fron¬ 
tul fiind prea întins are nevoe de alte trupe. Faptul era im¬ 
perios cerut şi de bolşevizarea gărzilor naţionale, pe cari nu <J 
se mai putea conta. Comandantul trupelor General Mo¬ 
şoiu, are multă nelinişte din cauza acestor elemente bolşe¬ 
vice, i-a măsuri să nu se întindă mai departe această otravă - 
şi prin desfiinţarea lor şi a gărzilor săseşti obţine alte trupe. 
Paralel cu organizarea trupelor în Transilvania în ţară se 
continuă opera de înzestrare a trupelor cu tot ceeace tre- 
bue pentru noul răsboi. In curând intră în Ardeal Brigada 

2 Roşiori, apoi regimentele 2 şi 7 Roşiori, în Martie Brigada 

3 Roşiori, cari formează Divizia 2-a Cavalerie. 

Se aduse artilerie de toate calibrele. In Februarie, din Re¬ 
gimentele Ardelene se formează Divizia 16 şi 18. 

In Decembrie avem doar 4 divizii, iar în Februarie 3 Bri¬ 
găzi roşiori, artilerie grea şi specialităţi etc. ■ 

Forţele maghiare se ridicau la 70.000 oameni cu 137 tu¬ 
nuri, 5 trenuri blindate. Ungurii ca şi noi, amânau ofensiva 
până la mobilizarea şi pregătirea complectă a trupelor cari 
erau pregătite în Ungaria cu ajutorul bolşevicilor ruşi. 

începerea ostilităţilor armatei române 

După pregătirea armatei de Transilvania în mod minuţios, 
în ziua de 16 Aprilie 1919 s'a primit ordin dela M. C. G. 
că armata română să ia ofensiva peste linia de demarcaţie. 

In acest scop generalul Mărdărescu a fost numit comandant 
al trupelor din Transilvania, iar generalului Moşoiu i s’a în¬ 
credinţat comanda Grupului de Nord. Misiunea Grupului 
de Nord era ca să atace pe un front larg forţele maghiare, 
de pe linia de demarcaţie, dela graniţa polonă până Ia 
munţii apuseni. Se intenţiona că prin coloane mixte puter¬ 
nice să se atace inamicul pe întreg frontul spre a masca 
intenţiunca Comandantului român şi a pune pe inamic în 
imposibilitatea de a opera cu forţe superioare. 

In acest scop s’au format o coloană dela N. Gl. Olteanu 

care să opereze pe Tisa, Hust, Craia, Csap, Muncaci, Ung- 
var. O coloană pe valea Someşului cu misiunea să ocupe 
Satu-Mare. O coloană pe valea Crasnei cu misiunea a o- 
cupa Satu-Mare. O coloană pe valea Beetului să ocupe 
Debreţin. O alta pe valea Crişului să ocupe Oradea Mare. 
Toate aceste coloane aveau ordin că după atingerea obiec¬ 
tivelor de mai sus să înainteze spre malul stâng al Tisei, 

S'a ocupat rând pe rând Satu Mare, CareiiMari, Oradea 
Mare şi Csap. Ofensiva română continuă cu energie, astfel 
că trupele române au ajuns la Tisa în ziua de 26 Aprilie 
1919, după ce au făcut prizonieră o întreagă divizie de 
Secui. Deoarece la Tokay trupele maghiare ameninţau în 
continuu trupele noastre de pe stânga Tisei, general Mo- 
şoiu, din proprie iniţiativă, înaintează până la 30 km. V. de 
Tisa şi se stabileşte pe malul drept Szerencs. 

Bătălia din munţii apuseni.—Cum au început operaţiile 

Ungurii atacă. La 15/16 Aprilie noaptea Ungurii ne a- 
tacă la Nagy Sikarlo (Valea Someşului) resping forţele noastre 
dar ele repede vin pe poziţie. 

Alt atac în sectorul Diviziei 6-a Ciucea dar sunt res¬ 
pinşi. Atunci ai noştri trec la contra atac în dimineaţa de 
16 Aprilie. Divizia 7-a (General Niculcea) înaintează în trei 
coloane formând grupul de N. 

Coloana de Nord respinge inamicul şi ajunge seara la 
Hadad Nadasd. . 

Coloana din centru ajunge respingând inamicul la Hara- 
clău, iar cea de sud ocupă satul Recse. 

Divizia 6-a porneşte tot din 3 coloane. 

Xoloana de N. ocupă Bogdanhaza şi Bojan, cea din centru 
ajunge la dealul Secătura (sud de Ciucea), cea de sud a- 
junge la 25 km. sud de Ciucea şi ocupă satul Nagy Sikarlo. 

Divizia 2-a vânători în 2 coloane înaintează pe Crişul alb 
şi alta spre Bonceşti Butin. Aci ungurii (Valea Crişului) se 
retrag lăsând arme prizonieri. 

Divizia 7-a în ziua de 19 Aprilie ajunge pe linia Cărei 
Mari şi face.legătură cu Divizia de Cavalerie,ce opera pe 
valea Someşului. 

Divizia 6 a în această zi ajunge până la localitatea Mar- 
gitte. Divizia 7-a inaintează cu coloana de'N. la Hadad şi 
coloana sudică la Samilio. Inamicul se retrage. 

Armata noastră având această vale curăţită de duşman se 
îndreptată spre Tisa şi Someş. Astfel la 18 Aprilie Divizia 
7-a ajunge la linia Tuşnad Akoş, de aci se îndreaptă spre 
Cărei Mari. Alte detaşamente, sunt la 30 km. de Oradea 
Mare. La 20 Aprilie Generalul Holban intră în Oradea 
Mare, iar Divizia 7-a ia în stăpânire nodul de comu¬ 
nicaţie principal. Ungurii se retrag sub presiunea trupelor 
noastre. Ei însă nu uitau de a se reface în regiunea De- 
breţin-Bekscsaba, dar ei trebuiau atacaţi înainte de a se 
putea întări şi de aceia trupele noastre nu le dă răgaz şi 
Divizia 7-a ocupă Debreţinul la 23 Aprilie. In regiunea 
aceasta (Mateszalka) o divizie de Secui se gândeşte la pre¬ 
dare. Deşi Ministrul de război ungar Pogon îi încuraja per¬ 
sonal, totuşi vitejia trupelor noastre şi .dibăcia comandamen¬ 
tului sileşte să se predea cu 10.000 oameni şi materialul de 
război. Trufia urmaşilor lui Arpad era pentru totdeauna înge- 
nuchiată iar soldatul nostru mai scrie şi acum pagini de glorie. 
Bravele noastre trupe aşteptau alte zile de neodihnă şi luptă, 
căci restul de unguri nu s’astâmpără şi încep a se con¬ 
centra spre Korostnezo-Tisa superioară, având ţinţa de a-şi 
da mâna cu bolşevici ruşi, sperând astfel în' ajutoare. Co¬ 
mandamentul trupelor din Transilvania simte intenţiunea 
inamică şi procedează în consecinţă. Se încep lupte serioase 
spre Bekescsaba spre a tăia retragerea inamicului spre Solnok 
şi Seghedin. La Szolnok ungurii fac rezistenţă mare, fac cap 
de pod pentru protegearea ultimelor resturi în retragere. 
Comanda română avea intenţiunea de a pune mâna pe 
inamic înainte ca acesta să-şi ocupe punctul de trecere Tisa- 
Fiirdo şi de a opri pe inamic să neliniştească trupele noastre 
ce luptau spre Szolnok. 

La 30 Aprilie Divizia I. Vânători ocupă Hodmezovasar- 
hely, Divizia 6-a Torok, Divizia 2 Mezo Tur. 

La Szolnok ungurii aruncă un pod, artileria Divizia 2 îl. 
distruge. Asemenea în sectorul Diviziei I Vânători inamicul 
voind a trece Tisa este respins — trupele noastre au cu¬ 
răţit teritoareîe române de unguri. 

La 1 Mai ai noştri sunt pe Tisa. Iu murmurul ei trupele 
noastre ascultă cu evlavie refrenul suferinţelor înăbuşite 
ale fraţilor subjugaţi de secole. 

Pentru vitejia soldaţilor comandamentul Trupelor din 
Transilvania, dă ordinul de zi No. 25 din 2 Mai 1919. 

«Bravi ostaşi ai Comandamentului Trupelor din Transilvania. 

«Mânaţi de strigătul de durere ai fraţilor noştri ardeleni, 
cari erau subjugaţi şi batjocuriţi luni de zile de trupele şi 
bandele ungureşti, v’aţi revărsat cu un avânt fără seamăn 
din munţii apuseni ai Transilvaniei spre Câmpia Tisei, pe 
care aţi atins-o ‘după 15 zile de sforţări uriaşe, gonind pe 
protivnic pe ţărmul opus. 

«Mântuirea, mângâierea şi liniştea ce aţi adus . fraţilor 
noştri ardeleni, precum şi siguranţa vieţei, cinstei şi avu¬ 
tului întregei populaţiuni, din regiunile călcate de voi este 
cea mai preţioasă răsplată pentru toate greutăţile prin cari 
aţi trecut. Falnicii Diviziei româneşti, prin realizarea acestui 
strălucit fapt de armă, au făcut dovadă încă odată lumei 
întregi, de strălucitele virtuţii ostăşeşti şi admirabilul spirit 
de disciplină de care este animat ostaşul român. 

«Mândru de a vă fi comandant într'o întreprindere pe 
cât de grea pe atât e marcată prin rezultatele ei, Vă mul¬ 
ţumesc călduros tuturor dela mic la mare pentru stăruinţa 
şi bărbăţia de care necurmat aţi făcut dovadă şi încheind 
Vă zic: 

«Sănătate şi voe bună, bravi ostaşi ai Comandamentului 
Trupelor din Transilvania. 

Comandantul Trupelor din Transilvania: 

General Mărdăreseu 

Românii peste Tisa 

Ungurii îşi făcuseră un cap de pod la Szolnoc, dar în 
ziua de 1 Mai Divizia 6 română bate cu artilerie întreaga 
poziţie, iar Divizia 2 Vânători goneşte definitiv pe inamic, 
şi astfel picior de soldat ungur nu mai era pe stânga Tisei. 

Bela Kun disperat de aceste succese româneşti, face pro- 
punerT'de pace,' declarând că recunoaşte fără condiţiuni 
aspiratiunile teritoriale ale noastre, cu condiţia ca imediat 
ostilităţile noastre să fie încetate. Comandamentul militar 
român era dispus numai pentru armistiţiu. Nu se putea 
trata cu Bela Kun ce prezida un guvern de aventură, ce 
constituise la Buda-Pesta un focar de infecţie bolşevică. 
Succesul nostru nu putea fi definitiv decât prin stârpirea 
şi acestei propagande bolşevice dela Buda-Pesta, ce tindea 
să otrăvească sufletele întregei Europe. De aci înainte, noi 
lucram pentru civilizaţia şi liniştea Europei, fapt ce nu se 

putea îndeplini decât prin ocuparea Budapestei. Românii 
îşi consolidează acoperirea pe Tisa cu frontul pe 3 sectoare. 
Generalul Olteanu are sectorul Maramureş până la Someş 
pe Tisa, de aci la Abad Salok Divizia 16 Ardeleană. Re¬ 
zerva Diviziei 2 Vânători la Debreţin. Dela Abad Szolok 
până la intrarea Mureşului pe Tisa, Grupul de Sud cu ge¬ 
neral Holban cu Divizia 18 Ardeleană, iar Divizia 1 rezervă. 
Rezerva generală Divizia 2 Cavalerie şi Divizia 6-a la Oradea 
Mare' şi Salonta Mare. 

Flancurile asigurate de cehoslovaci în regiunea Muncaci 
şi înspre Banat de Franco-Sârbi. 

In acest timp Bela Kun cu groază îşi vedea guvernul 
în pericol şi teritoriul îmbucătăţit. La început, să înţelege 
că nu era vorba numai de revendicări naţionale acum din 
partea noastră, ci hotărârea noastră şi a aliaţilor de a distruge 
bolşevismul. In această situaţie Bela Kun se gândeşte a face le¬ 
gături cu bolşevicii ruşi isbind trupele cehoslovace ce-i stă¬ 
teau în cale. De a mai ataca trupele române nu mai era vorba, 
— Se convinsese de vitejia ostaşului nostru. - Astfel atacă 
pe ceho-slovaci cu 40. batalioane şi multă artilierie, coman¬ 
dant fiind Bohm, ministru de război; ceho-slovacii sunt în¬ 
vinşi şi cer ajutor trupelor noastre, timp în care ungurii 
ocupă (20 Mai) Miscolţ. 

Trupele române trec un detaşament pe dreapta Tisei 
şi resping pe Unguri, Ceho-slovacii sunt învinşi din nou, iar 
ai noştrii cari le venise în ajutor, pierzând legătura cu ei, 
revin la vechile poziţii, luând măsuri contra surprinderii 
a unor noi atacuri maghiare. 

In acest timp ucranienii din Galiţia devin periculoşi în 
aripa armatei noastre, dar intrarea Diviziei 8-a în Bucovina; 
leagă pe români de armata polonă. 

Bela Kun, faţă de succesul obţinut, prinde curaj. Aliaţii 
impresionaţi şi neştiind adevărul invită pe români să intre 
în tratative cu ungurii. Dar succesul acestora era contra 
slovacilor, nu contra noastră, n’aveam nici un motiv să ne¬ 
gociem o situaţie câştigată prin armă. Anarhia din Ungaria 
nu se datora nouă, ci bolşevismului întronat de guvernul 
maghiar, fapt pentru care guvernul român nu răspunde la 
invitaţia aliaţilor de a ne retrage trupele pe linia frontierei 
hotărâtă de conferinţă. Ocuparea Tisei era linie strategică 
ce nu putea asigura rezistenţa contra incursiunilor maghiare. 

In timpul acestor negocieri cu aliaţii pentru a ne retrage 
trupele, Ungurii se organizează pentru noi lupte. 

La această dată Banatul este ocupat de sârbi a căror pur¬ 
tare faţă de români lasă de dorit. Românii protestează şi se 
ajunge la hotărîrea ca Banatul să fie împărţit între noi şt 
sârbi, trupele franceze să ocupe partea cuvenită nouă, care 
puţin în urmă, luna Iulie, este ocupată de ai’noştri. 

Când toată atenţiunea era îndreptată spre Ungaria, în 
luptele naţionale, apar din nou bolşevicii la Nistru, fac in¬ 
cursiuni în Basarabia între Atac şi Hotin, omoară pe Ge¬ 
neralul Poetaş, dar şi de data aceasta au primit lecţia me¬ 
ritată, dela viteaza noastră ostăşime, straja dela Nistru. G 
expediţie de trupe franceze şi grece care înaintaseră până 
la Odesa nu reuşeşte a învinge pe bolşevici şi este nevoită 
să se retragă pe la sudul Basarabiei. Românii însă distrug 
podul dela Nistru şi continuă mai departe paza contra ori¬ 
cărei incursiuni a bolşevicilor în Basarabia. 

Cicerin ne invită să părăsim Basarabia, aeroplane cu ma¬ 
nifeste revoluţionare au trecut în văzduhul naţional, dar în 
zadar, pământul desrobit a rămas al nostru pe veci. încă 
odată vedem tirania ce ne-o poartă cei ce ne învecinesc. 

Dar cu ungurii n’am isprăvit, ei ne pregătesc marea bă¬ 
tălie dela Tisa, 20-26 Iulie. 

Batălia dela Tisa 

Dacă cercetăm istoria, începând dela Mihai Viteazul, vedem 
că românii n'au mai purtat altă bătălie pe câmp deschis 
decât bătălia dela Tisa. Prin succesul repurtat românii au 
ocupat capitala Ungariei, fapt important în răsboiul mondial, 
unde nici o altă armată învingătoare n'a ocupat vre'o ca¬ 
pitală inamică. 

Bătăliile date de ai noştri la Oituz, Măreşti, Mărăşeşti, s’au 
dat pentru onoarea armatelor române şi a fost o suprasfor- 
ţare a întreg poporului român, pentru a-şi menţine suvera¬ 
nitatea asupra restului de teritoriu al -Moldovei. Succesul 
dela Tisa însă, pecetlueşte definitiv şi d’apururi aspiraţiile 
de veacuri ale poporului român. 

Planul Ungurilor 

Dispunând’ de 9 Divizii deja oţelite în luptele cu ceho¬ 
slovacii, voiau cu 2 divizii să facă 2 atacuri secundare (de- 

y monstrative). Unul pe la Tokay şi altul la Csongrad, iar cu 
grosul forţelor — 5 divizii— să dea atacul central dela Szolnok 
în direcţia Oradea Mare. După ce trupele române vor fi 
respinse, să înainteze cu repeziciune pe valea Criş, repede, 
şi de aci la Cluj şi Tg.-Mureş. Totul era pregătit, împreună 
cu populaţia maghiară, să i-a armele în momentul când 
atacul centrului spre Oradea Mare ar reuşi. Diviziile dela 
Tokay şi Csongrad după ce vor respinge pe români de pe 
malul stâng al Tisei, să înainteze la N. prin valea Someş şi 


Dispozitivul trupelor grupului de manevră 
în zilele de 20-22 Iulie 1919 

a) Dispozitivul iniţial, b) Dispozitivul de concentrare iniţială. 



la S. prin valea Mureşului, în Ardeal. Din cele 9 divizii 
Ungurii mai lăsase 2 în rezervă şi anume una la Budapesta 
şi alta ia Szolnok. Aceste 2 divizii constitue rezerva şi să ţină 
în frâu elementele streine bolşevismului. Din desfăşurarea 
evenimentelor s'a văzut că aceste 2 divizii n’aveau nevoie 
să înfrâne populaţia contra bolşevismului, deoarece întreaga 
naţiune maghiară, luptă pentru salvarea fraţilor unguri din 
Ardeal şi stânga Tisei de sub români. Deci era vorba de un 
răsboi naţional maghiar. Bolşevismul era o formulă care să ! 
permită ridicarea maselor întregului popor maghiar. Astfel 
în ajunul luptelor, ofiţerilor li s'au dat gradele la cari aveau 

drepturi, care fuseseră luate spre a fi «tovarăşi». In faţa na¬ 
ţiunii maghiare Bela Kun nu mai era privit ca bolşevic, ci 
ultima energie, era naţional, fapt contestat numai de câţiva 
aristocraţi unguri feudali. 

In rezumat forţele maghiare contra noastră erau 100 ba¬ 
talioane, 80 mitraliere, 70 baterii diferite calibre, 10 esca- 
droane şi 9 trenuri blindate, Comandamentul General la 
Godolo, lângă Budapesta. 

începerea luptelor: Inamicul pregătit i-a ofensiva la 17 
Iulie cu bombardament puternic de artilerie, cu atac în 3 
puncte :Tokay (Nord Szolnok (centru) şi Csongrad (sud). Prin 
aceste atacuri inamicul îşi dă pe faţă intenţiunea, tactica şi 
strategica. La 20 Iulie inamicul trece Tisa în sectorul Tokay 
şi stabilesc la Bakamaci un cap de pod. Trupele noastre în 
acest sector respinse pentru un moment, cu nou avânt le¬ 
gendar aruncă pe inamic în poziţiile de unde a plecat. Ina¬ 
micul continuă însă atacul, dând lovitura contra Grupelor 
General Holban şi Mihăescu, ce se găseau în acoperire pe 
Tisa. Trupele noastre de sub comanda celor doi generali, 
lasă pe inamic să înainteze încet spre Kisujzales şi Mezo Tur, 
cu scopul ca să prindă în cleşte pe inamic şi la momentul 
prielnic să dea lovitura mortală. 

Comandantul român vede în această înaintare maghiară 
cu greşeli strategice însă-şi pieirea trupelor duşmane, — căci 
înaintarea în loc să fie făcută cu unităţile în strânsă legătură 
pentru ajutor reciproc, ea se face cu înaintări divergente spre 
diferite localităţi putând astfel uşor să intre în foarfecele 
trupelor noastre. — Aşa s’a şi întâmplat. 

Românii nu fugeau în debandade cum anunţau comuni¬ 
catele maghiare, ci căutau poziţie pentru trecerea sub sabie 
a diferitelor coloane duşmane. 


Operaţiile grupului de manevră român, 

. 24 Iulie 1919. 

Comanda grupului de manevră i-se încredinţează Gene¬ 
ralului Moşoiu, care se găsea în funcţia de guvernator al terito¬ 
riilor ocupate. Acest grup format de-trei divizii sub comanda 
Generalului Moşoiu avea: Divizia 2 a Cavalerie General 
Davidoglu Divizia I Inf. General Obojeanu, Divizia 6 Inf. 
General Olteanu. Inamicul înainta spre est iar cu alte trupe 

trecuse Tisa la 22 Iulie la Tisa Fiired şi Tisa Roff. Grupul 
de manevră se deplasează spre V. spre a putea opera con¬ 
tra inamicului. Grupul de manevră mai avea la dispoziţie 
detaşamentul General Leca (Brig. 4 Roş. şi D. 18) cu mi- 

Gruparea forţelor grupului de manevră 
în noaptea zilei de 22—23 Iulie 1919 în vederea luptei dela 24 Iulie 1919 



siunea de a tăia retragerea inamicului spre Szolnok şi a 
cădea în spatele şi flancul duşmanului. Pentru isbândirea 
sigură a planului nostru se mai formează detaşamentul 
Papp, care trebuie prin mişcări să ţină locului pe inamic. 





La 24 Iulie grupul de manevră începe operaţiunile pe 
tot frontul. Astfel Div. General Obojeanu înaintează peste 
culturi, arături cu Regimentele 31, 18 şi 17 Inf. în prima 
linie, iar la aripa dreaptă Reg. 17 Infanterie ia contact cu 
Divizia 6 duşmană. Ai noştri sunt daţi puţin înnapoi la 
aripa dreaptă. Aci moare comandantul Brigăzii Colonel 
Tomoroveanu pe când îmbărbăta trupa.—Reg. 17 Inf. intră 
în luptă, inamicul este respins şi înlesneşte intrarea Regi¬ 
mentului 18 Infanterie în Fegyvernek. Alte trupe române 
atacă pe inamic şi îl respinge până la Kis Ujszallas, în 
acest timp detaşamentul Papp şi Leca hărţuie pe inamic din 
faţa lor, pentru a nu putea manevra trupele contra diviziilor 
General Moşoiu. 

Lupta se reia a doua zi cu acelaş avânt deşi brigada 12 
din această divizie a fost respinsă la Kis Ujszallas. Dimineaţa 
începe lupta cu furie pentru a se relua această localitate ce 
împedică înaintarea Diviziei I. Inamicul a fost respins, fuge 
în dezordine şi satul ocupat de ai noştrii. Alte trupe inamice 
ocupă Fegyvernek, şi reuşeşte a trece trupe pe malul celălalt 
al Tisei ameninţând spatele Diviziei. I. Regimentul 17 Infan¬ 
terie izolat se luptă cu vitejie, aci moare vitejeşte Maior 
Strehăeanu comandant de Batalion. Trupe noi vin în ajutor. 
Regimentul 17 şi 18 Infanterie dau mâna cu o brigadă ro¬ 
mână de roşiori venită în ajutor şi gonesc pe inamic. Tot 
în acest timp operaţiunile erau începute şi la celelalte sectoare,, 
pentru a paraliza orice încercare de ajutor între trupele 
inamice. Ai noştrii intră în Torokszentmiklos şi MezoTur, ur¬ 
maşii lui Atilla fug în dezordine speriaţi şi se îndreaptă spre 
podul dela Szolnoc. 

Românii îi urmăresc. Iar Ungurii au avut mare noroc că 
şi-au aruncat în aer podul de fier de peste Tisa pentru a 
opri un moment avântul românilor. Acelaş dezastru pentru 
Unguri şi în celelalte sectoare, Tokay şi Csongrad. 

După 7 zile de luptă, la 26 Iulie, întreg malul stâng aî 
Tisei se află sub stăpânirea trupelor române. Bătălia dela Tisa 
s’a sfârşit. Visul cel mare al poporului român a fost împlinit. 

Generalul Moşoiu dă următorul ordin de zi No. 12 către 
trupe: 

«Ofiţeri, Subofiţeri, Caporali şi Soldaţi ai Grupului de . 
manevră! 

«Când armata bolşevică ungurească trecuse Tisa la Szolnok 
luând drumul către Oradea Mare, ocupând Kisujszallas şi 

Acfiunea grupului de manevră in ziua de 24 Iulie 1919 



Serv. Geografic al Armatei 

ajungând în apropiere de Gyoma, pe voi v'a ales Coman¬ 
damentul Trupelor din Transilvania ca sa înfrângeţi îndrăz¬ 
neala duşmanului secular, care în trufia lui oarbă credea 
că i s'a deschis drumul spre Ardeal. 

«încrezător în vitejia voastră încercată, v’am îndreptat ca 
să atacaţi armata inamică în flanc şi în spate, dispunând 
ca Divizia 6-a să-i ţină <^ilea şi să o lovească la Kisujszla- 
las, ţar Divizia I de Infanterie şi Divizia II de cavalerie s'o 
izbească pe stânga şi în spatele ei înspre Kenderes şi Fagy- 
vernek. 

«Aşa s'a întâmplat: Aţi executat ordinele mele într'un 
mod desăvârşit, învingând cu bărbăţie şi bravură toate pie- 
dicele ce v'au stat în cale. Nimic n’a putut să reziste mi¬ 
nunatului vostru avânt. 

«Divizia I-a de Infanterie cu o vitejie fără seamăn a izbit 
drept în flancul şi în spatele armatei roşii. 

«Divizia 6-a de Infanterie a atacat cu vigoare Kisujsza* 
laşul şi a păzit stânga grupului de manevră. 

«Divizia 2-a de cavalerie, susţinută de Regimentul 18 
vânători ardeleni, cu o bravură extraordinară a asigurat 
flancul drept şi spatele grupului, respingând în mod sân¬ 
geros atacurile inamicului ce trecuse Tisa la Abad Szalok- 
Tisza Bura, Tisza-Bo, iar cu brigada 3' de roşiori s'a aruncat 
vitejeşte la lupte pe jos, contra, coloanei duşmane, care 
ameninţa dreapta noastră din direcţia Fegyvernek. 

«Atât de fulgerătoare a fost dată lovitura de toate forţele 
grupului, şi în special de Divizia I a de Infanterie, încât 
inamicul după 2 zile de luptă crâncenă, a început să se 
retragă în dezordine peste Tisa, considerând totul pierdut. 

«Prin vitejia voastră, ostaşi ai grupului de manevră, aţi 
contribuit puternic la deschiderea drumului spre Budapesta. 

«Urmărit energic de voi dincolo de Tisa, inamicul trufaş, 
care ne atacase mişeleşte, s'a predat în mâinile trupelor 
noastre, împreună cu tot materialul de răsboiu. 

«Ostaşi! Bătălia dela 24 şi 25 Iulie constitue una din 
cele mai strălucite victorii ale armatei române. Kisujszallas, 
Fegyivernek şi Kenderes, sunt nume cari vor fi scrise cu 
litere de aur în cartea neamului şi vor trăi în amintirea 
poporului atâta timp cât va mai bate o inimă românească 
pe acest pământ. 

«Camarazi! Voi aţi văzut cu durere, că o parte din noi, 

dintre cei mai viteji, au căzut pe câmpul de onoare înainte 
de a trece Tisa. 

«Onoare lor, căci pilda de jertfă dată de ei formează 
mândria neamului nostru. Ei sunt străjerii de veci ce am 
lăsat pe Tisa ca mărturie, că armata română a trecut această 
apă atunci când hotarele naturale ale României mari au 
fost atinse de duşmani. 

«Ostaşi! Mulţumesc din adâncul sufletului meu tuturor 
comandanţilor şi soldaţilor, pentru vitejia şi devotamentul 
cu care au luptat în memorabilele zile' de 24 şi 25 
Iulie 1919. 

«Mulţumesc în special celor trei comandanţi de divizie, 
generalii Obogeanu, Olteanu şi Davidoglu pentru bravura 
şi destoinicia cu care au condus operaţiunile unităţilor lor, 
dându i ca exemplu de şefi luminaţi şi patrioţi cari au 
cooperat într'un mod admirabil pentru sdrobirea duşmanului. 

«Ostaşi! In momentul când armata inamică s'a predat 
şi biruinţa noastră a dat toate roadele, ne îndreptăm cu 
toţi gândul către Marele nostru Rege şi strigăm din adâncul 
inimei: 

«Să Trăiască Majestatea Sa Regele! 

«Să Trăiască Majestatea Sa Regina! 

«Să Trăiască Familia Regală! 

«Să Trăiască Şefii noştri, cari ne-au acordat toată încre¬ 
derea pe care voi bravi ostaşi nu aţi desminţit-o! 

«Să Trăiască România Mare 

Comandantul grupului de manevră, 
General MOŞOIU 


Urmărirea armatei Ungare şi trecerea Tisei de către 
trupele noastre. — Planul român de operaţie 

Trecerea Tisei se va executa la 20/30 Iulie, cu atac prin¬ 
cipal la Kiş Kore, Fegyvernek. Fixarea inamicului pe tot 
frontul Tisei prin bombardament general de artilierie. 

In vederea acestui scop, trupele noastre se grupează astfel: 
Grupul General Moşoiu la Torok, şi Divizia I-a în faţa 
Szolnokului. 

Grupul General Dumitrescu, Divizia 7, laMadaras, împreună 
cu Divizia 2 cavalerie. 

Grupul General Mihăescu cu Divizia 16 la Csap, Abad 
Solnok. 

Divizia XVIII, General Papp, Ia gura Mureşului. Rezerva 
generală a trupelor la Kunegyes. 

Aveam în rezumat 84.000 arme, 392 tunuri diferite calibre 
şi 60 escadroane, trupe specialităţi etc. 

Executarea atacului. General' Holban trebuia primul să 



M. S. Regina şi General Moşoiu, asistând la trecerea Tisei de către 
trupele române (Kis KOre). 


treacă Tisa în sectorul Tisabo-Fegyvernk şi să facă cap de 
pod. 

» Grupul General Moşoiu să fixeze pe inamic în faţa Sol- 
nokului şi să treacă Tisa după General Holban, în acelaşi 
sector. Grupul General Dumitrescu trebuia să treacă Tisa 
pe la Kis Kore la 30/31 Iulie. 

Comandantul român procedează cu deosebită înţelepciune 
şi competinţă, Bătălia dela Tisa fiind decisivă în îndeplinirea 
milenară a aspiraţiilor noastre naţionale. 

Astfel în sectorul General Holban (grupul de nord) după 
bombardamentul Div. 2, în noaptea de 29/30 Iulie la ora 2.30 
Regimentul 9 trece Tisabo. Inamicul nu opune rezistenţă seri¬ 
oasă, după Div. II vânători trece şi Divizia I şi II vânători. Tru-, 
pele noastre trec Tisa dar inamicul fugise cu aşa iuţeală încât nu 
se mai putea lua contact cu duşmanul. Deoarece isbânda com¬ 
plectă nu se putea efectua decât cu distrugerea grosului de 
forţă inamică, trupele deja trecute se răspândesc sub forma de 
evantai!, lărgind capul de pod. In direcţia Kis Kore Ia ora 3 
p. m. trupele noastre trec Tisa întâmpinând puţină rezis¬ 
tenţă. Grupul General Moşoiu trece Tisa pe la Tisabo Ia 
31 Iulie. M. M. L. L. Regele şi Regina asistă la trecerea 
Div. II. Cav. de la Kis Kore. 

Prezenţa familiei regale în mijlocul trupelor, la o luptă 
aşa de sângeroasă şi decisivă lasă în istoria popoarelor 
lumii civilizate exemplul unui sentiment de dragoste între 
Rege şi popor şi va mai pecetlui cu litere de aur câtă 
asemănare în aspiraţiunile naţionale a fost între dinastie şi 
cel din urmă soldat român. 

Spre Buda-Pesta 

Înaintarea continua iar flancurile trupelor noastre erau în¬ 
tărite cu flancgarde puternice, pentru a se evita atacuri de 
surprindere din partea inamicului. 

In ziua de 4 August Grupul General Holban ocupă Btida- 
Pesta unde este numit guvernator. 

Grupul General Moşoiu atinge Dunărea la Vest. 

In acest timp trupe din grupul General Dumitrescu (De¬ 
taşamentul General Davidoglu) tae retragerea unei divizii 
inamice, Divizia I care capitulează în regiunea Mişcolţ iar 
alt grup de trupe (General Holban) înconjura alte 3 divizii 
inamice (3 5 şi 7) cari se predă. In acest timp grupul Ge¬ 
neral Moşoiu continuă înaintarea împreună cu grupul Ge¬ 
neral Holban până la legătura cu cehoslovaci şi Dunăre. 

Trupele inamice zăpăcite de manevra şi planurile inteli¬ 
gente ale Comandamentului Român precum şi de resistenţă 
fără seamăn a soldatului român, se predau cu 1235 ofiţeri, 
peste 40.000 soldaţi, 348 tunuri diferite calibre, mitraliere 
etc. în total 6 divizii. 

Şi astfel soldatul român pecetlueşte cea din urmă pagină 
de glorie ducând vitejia străbună până Ia porţile Buda-Pestei. 

Ai noştri odată intraţi în capitala Ungariei, pe lângă dezar¬ 
marea trupelor, prăbuşeşte regimul bolşevic, — Bela Kuncade 
dela putere, se restabileşte viaţa dinaintea bolşevismului, 
garantarea pentru cetăţeni, avutul, viaţa, cinstea etc. ca şi 
la noi în ţară. 

In acest scop populaţia primeşte următoarea proclamaţie: 

PROCLAMAŢIE ^ 

«Se aduce la cunoştinţa populaţiei următoarele: 

1. Armata română nu face război contra locuitorilor, ci 
armatei care a atacat-o. 

2. Soldatul român garantează liniştea, avutul şi viaţa ce¬ 
tăţenilor. 

3. Toţi locuitorii sunt obligaţi să păstreze ordinea şi să 
respecte legile ţării, precum şi ordonanţele ce se vor da. 

4. Viaţa în oraşe îşi va urma cursul normal, circulaţia 
fiind permisă până la ora 21, dela această dată toate loca¬ 
lurile vor fi închise. 

5. Se interzice întrunirile şi circulaţia în grupuri mai mari 

de 3 persoane. • ’ 

6. Locuitorii cari vor instiga contra ordinei sau vor aduce 
prin glas, prin scris, sau prin gest prejudicii trupelor româ¬ 
neşti vor fi pedepsiţi conform legilor războiului. 

Comaritiantul Trupelor din Transilvania 

General MĂRDĂRESCU 

Şef de Stat Major 

General PANAITESCH 

Budapesta, 5 August 1919. . 


Comandantul trupelor învingătoare, General Mărdărescu 
raportează victoria M. S. Regelui, dând şi un ordin de mul¬ 
ţumire trupelor victorioase, iar M. S. Regele pentru măestria 
cu care a condus operaţiile îl decorează cu ordinul militar 
«Mihai Viteazul» CI. II. 

Majestăţii Sale Regelui 

Am onoare a raporta că eri 4 August orele 8 trupele au 
ocupat Budapesta fără resistenţă. 

După luarea masurilor de menţinerea ordinei, am trecut 
în revistă şi am primit defilarea trupelor. (O brigadă din 
divizia I Vânători, un Divizion a 3 baterii, şi un Divizion 
din Brigada 4 de Roşiori) pe Andrasstrasse. Guvernator al 
Budapestei l’am numit pe Generalul Holban. 

Populaţia a primit trupele noastre în mod simpatic. 

Cărţi consultate: 

.1. Campania pentru desrobirea Ardealului şi ocuparea 
Buda-Pestei (1918 — 1920) de Oeneral O. Mărdărescu. 

2. România în războiul lumei, de /. Rusa Abrudeanu. 

3. Jurnale etc. 



TABLOU 

DE 

OFIŢERII DECORAŢI CU ORDINUL „COROANA ROMÂNIEI** 
CU SPADE, IN LUPTELE CU MAGHIARII DIN ANUL 1919. 


1 . Sub-lt. Groperi Petre , din Reg. 15 Infanterie, decorat 
cu Ordinul «Coroana României» cu spade în gradul de ca¬ 
valer cu V. M. prin I. D. No. 4870 din 18 Noembrie 1019, 
pentru bravura şi energia cu care a comandat plutonul în 
luptele din Aprilie 1919, când s'a distins la Sylagy Samulyo 
precum şi la Tisa-Fiired, unde ducându-se numai cu 5 lup¬ 
tători în flancul tranşeului inamic a capturat o mitralieră 
şi patru prizonieri. 

2. Căpitanul Georgescu P. Nicolae, din Reg. 16 Obuziere 
•decorat cu Ordinul «Coroana României» cu spade în gradul 
de ofiţer, cu V. M. prin I. D. No. 5179 din 6 Decembrie 
1919, pentru bravura şi destoinicia cu care a condus tirul 
bateriei ce comanda în luptele cu maghiarii, dela Ciucea, la 
16—17 Aprilie 1919 reducând la tăcere artileria inamică, 
scoţându-i din serviciu trei tunuri şi contribuind astfel la 
respingerea lor şi ocuparea obiectivelor. 

3. Locot. Stănşscu /. toan, din Reg. 10 Vânători, decorat cu 
Ordinul «Coroana României» în gradul de ofiţer, cu V. M. 
prin înaltul Decret No. 3630 din 26 August 1919 pentru 
bravura şi destoinicia cu care şi-a comandat compania la 
atacul dela Csucs Cota 305, când străpungând frontul inamic 
a căzut în spatele inamicului, cauzându-i pierderi mari, în 
ziua de 16 Aprilie 1919. 

4. Căpitan Rămniceanu Mihail, din Reg. 4 Roşiori «Re¬ 
gina Maria» decorat cu Ordinul «Coroana Rbmâniei» cu 
■spade în gradul de ofiţer cu panglică de V. M. prin I. D. 
,No. 230 din 17 Ianuarie 1920, pentru bravura şi destoinicia 
cu care şi-a condus escadronul în luptele cu maghiarii, dela 



Gyortelek, Nagy-Doboş, Yasarhey în Aprilie 1919. S'a distins 
în special în lupta dela Gyortelek la 20 Aprilie, când a res¬ 
pins cu mari pierderi atacurile înverşunate ale inamicului 
mult superior în număr. 

5) Căpitan Onojescu Er. Vasile, din Regimentul de Pon- 
tonieri, decorat cu Odinul „Coroana României" cu spade în 
gradul de ofiţer cu panglică de V. M.. prin I. D. No. 252 
din 28 Ianuarie 1920, pentru bravura şi destoinicia cu care 
a condus trecerea peste Tisa cu bărcile, a trei batalioane 
infanterie precum şi construirea podului dela Kis-Kore, sub 
focul mitralierelor inamice în Iulie 1919. 

6) Căpitan Pastia Alexandru, din Regimentul 14 Infan¬ 
terie, decorat cu Ordinul „Coroana României" cu spade în 
gradul de ofiţer cu panglică de V. M. prin I. D. 1140 din 
15 Martie 1920, pentru bravura şi destoinicia cu care şi-a 
condus compania de mitraliere în luptele cu maghiarii dela 
Tisa în Iulie 1919. Prin tirul precis al pieselor sale a sus¬ 
ţinut înaintarea valurilor noastre de asalt, contribuind la 
respingerea cu pierderi a inamicului. 

7) Sublocotenentul Gheţaru Nicolae, din Regimentul 5 
vânători, decorat cu Ordinul „Coroana României" cu spade 
în gradul de ofiţer cu panglică de V. M. prin I. D. No. 
1155 din 18 Martie 1920, pentru bravura şi devotamentul 
cu care a executat recunoaşterea ce i s'a încredinţat şi a 
condus plutonul ce-1 comanda în luptele cu maghiarii dela 
Tisa-Szentes în Iulie 1919. îmbărbătând trupa la asalt a îm¬ 
pins cu avânt primul val Ia atac, ocupând cel dintâi podul 
de fer de peste Tisa menţinut de vrăjmaş, care la pus pe 
fugă în debandadă. 



T.ABLOU 

DE 

GRADELE INFERIOARE DECORAŢI CU MEDALIA „VIRTUTEA 
MILITARĂ" DE RĂZBOIU, IN LUPTELE CU MAGHIARII 
^ DIN ANUL 1919 


1. Plutonierul Pleşa Nicolae, din Reg. 5 Vânători decorat 
cu Medalia «Virtutea Militară» cl. Il-a prin I. D. No. 1010 
din 10 Martie 1920, pentru vitejia şi avântul cu care a exe¬ 
cutat şi intrat din proprie iniţiativă pe linia trăgătorilor deşi 
era lăsat la trenul de luptă în luptele cu maghiarii dela 
Tisa-Szentes, în Iulie 1919. A înaintat cu primul cal la asalt 
şi repezindu-se la capul podului de fer, asupra unei mitra¬ 
liere inamice, ce trăgea în liniile noastre la atac, a ucis 
servantul inamic surprins la post şi îndreptând mitraliera 
capturată asupra vrăjmaşului, a deschis foc asupra lui, sus¬ 
ţinând astfel înaintarea companiei sale. 

2. Sergentul Ponea Ion, din Reg. Vânători de Munte, 
decorat cu Medalia «Virtutea Militară» cl. Il-a prin I. D. 
No. 5216 din 13 Decembrie 1919, pentru vitejia şi avântul 
cu care şi-a mântuit mitraliera în lupta cu maghiarii dela 
Koba la 16 Aprilie 1919. A pornit de 3 ori la atac şi a 
reuşit a ajunge la 60 metri de tranşeele inamice, unde deşi 

^încadrat de focul mitralierelor şi artileriei inamice, a des¬ 
chis un foc puternic asupra vrăjmaşului silindu-1 să înceapă 
retragerea. In timpul celui de al 3-lea atac fiind rănit a 
refuzat să se evacueze. 

3. Caporalul Cărare loan, din regimentul Vânători de 
Munte, decorat cu Medalia «Virtutea Militară» cl. Il-a prin 
I. D. No. 5216 din 13 Decembrie 1919, pentru vitejia şi 
avântul care a mânuit mitraliera în lupta cu maghiarii dela 
Koba la 16 Aprilie 1919. A pornit în două rânduri la atac 
cu mitraliera, iar la al doilea atac deşi a fost încadrat cu 

foc violent al mitralierelor vrăjmaşe, despachetând piesa cu 
un sânge rece şi a deschis un foc viu asupra inamicului 
continuând a trage cu folos până când cade rănit la pos¬ 
tul său. 

4. Sergentul Lungu Gheorghe, din Regimentul 24 Infan¬ 
terie, decorat cu Medalia «Virtutea Militară» cl. II a prin 
I. D. No. 473 din 11 Februarie 1920, pentru vitejia şi avân¬ 
tul cu care şi-a îndeplinit însărcinarea ce i s’a încredinţat 
în luptele cu maghiarii de pe Dealul Bendrei în Aprilie 
1919. S'a oferit de bună voe a conduce patrula în spatele 
poziţiei inamice, unde a provocat panica punând pe inamic 
în derută. 

5. Plutonierul Major Cottea Dumitru, din Reg. 10 Infan¬ 
terie, decorat cu Medalia «Virtutea Militară» de războiu cl. 
l-a prin I. D. No. 1264, din 15 Martie 1920, pentru vitejia 
şi avântul cu care s'a distins în luptele dela Poiana Mă¬ 
rului şi Tohanul Nou din Septembrie 1916, unde deşi se 
afla rănit la postul de prim ajutor a strâns trupa din jurul 
său şi a respins patrulele inamice armate cu mitraliere, care 
atacând postul de prim ajutor, precum şi în lupta depe 
Dealul Măguba (Câmpu-Lung) la 14 Octombrie 1916 când 
intervenind din proprie iniţiativă cu plutonul ce-1 comanda 
în flancul inamicului îl respinge cu mari pierderi, captu- 
rându-i 40 prizonieri şi material de războiu. 

6. Soldatul Bârgăohiţă Ion, din Reg. 4 Vânători, decorat 
cu Medalia «Virtutea Militară» cl. Il-a prin I. D. No. 1264 
din 25 Martie 1920, pentru vitejia şi avântul cu care s'a 
distins în luptele cu maghiarii dela Oiyoma-Mozotour, în 
Iulie 1919. S'a repezit în timpul atacului asupra unei mi¬ 
traliere inamice ce trăgea în valurile noastre şi îtnpuşcând 
pe ochitorul vrăjmaş, a pus mâna pe mitralieră, pe care în¬ 
dreptând-o asupra duşmanului, a deschis focul asupra lui, 
producându-i pierderi şi forţându-1 să se retragă în debandadă. 

7. Sergentul Zerbes Mihăilă , din Reg. 80 Infanterie, de¬ 
corat cu Medalia «Virtutea Militară» de război cl. Il-a, prin 
I. D. No. 1450 din 2 Aprilie 1920, pentru vitejia şi avântul 
cu care şi-a condus secţia de mitraliere în luptele cu ma¬ 
ghiarii dela Gura Crişului în Iulie 1919. S'a distins în mod 
deosebit la atacurile din ziua de 21 Iulie 1919, dela Cureza 
şi dela cota 89, când trăgâpd personal cu o mitralieră, îi 
secerat rândurile inamice contribuind la respingerea vrăj¬ 
maşului şi punerea lui pe fugă. 

8. Sergentul Văduva Grigore, din Reg. 1 Artilerie, de¬ 
corat cu Medalia «Virtutea Militară» de războiu cl. Il-a prin 
I. D. No. 1535 din 8 Aprilie 1920, pentru vitejia şi avântul 
cu care s'a distins ca observator în liniile infanteriei în 
luptele cu maghiarii din Iulie 1919. In ziua de 25 Iulie fiind 
în post pe acoperişul unei case şi liniile infanteriei retră- 
gându-se pe o nouă poziţie înapoi, a rămas la postul său,, 
indicând tragerea bateriilor noastre, care printr’un tir de 
baraj precis, a zdrobit valurile de asalt ale inamicului, for- 
ţându-1 să se retragă în dezordine cu mari pierderi. 

9. Caporalul Ilenl Domiţiati, din Reg. 1 Călăraşi, decorat 
cu Medalia «Virtutea Militară» de războiu cl. Il-a, prin I. D. 
No. 1645 din 20 Aprilie 1920, pentru vitejia şi avântul cu 
care s'a distins în luptele cu maghiarii de pe Tisa în Iulie 
1919. Prin tirul precis al mitralierei ce servea a scufundat 
o barcă în care se afla comandantul trupei vrăjmaşe, iar 
în ziua de 24 Iulie 1919, capturând două mitraliere dela 
inamic le-a pus în bâtae contra liniilor duşmane, contribu¬ 
ind astfel la înfrângerea vrăjmaşului. 

10. Caporalul Topsă Dumitru, din Reg. 11 Artilerie de¬ 
corat cu Medalia «Virtutea Militară» de războiu cl. Il-a prin 
1. D. No. 2210 din 13 Mai 1920, pentru vitejia şi avântul 
cu care s'a distins ca observator în liniile infanteriei în lup¬ 
tele cu maghiarii Ia Besenzog şi Rekas în Iulie—August 
1919. Din proprie iniţiativă a trecut în linia infanteriei pă¬ 
trunzând în localităţile ocupate de inamic şi păstrându-şi le¬ 
gătura telefonică, a dirijat tragerea bateriei prin informaţiile 
precise ce a procurat. S’a distins de asemenea ca şef de 
patrulă în luptele dela Torok-Szt. Mikloş în Mai 1919, adu¬ 
când ştiri precise şi utile asupra forţelor şi mişcărilor ina¬ 
micului. 



DE ACELAŞ AUTOR: \ 

1. Pentru Armată şi Neamul Românesc, Locot. Gh. şi Virgil 
Arifeanu (epuizat). 

2. Cercetaşii României, conferinţă (epuizat). 

3. Cartea Românului (epuizat). 

4. Socialism, Bolşevism, Falimentul Bolşevismului. 

5. înmormântarea Eroului Necunoscut. Note şi însemnă) /, 

Lt.-col. D. lAf^efiioiu}' 

6. România in Războiul Lumii. 

y " ' . ’ ( 

SUB TIPAR: 

Nu pierderi credinţa in D-zeu, de Arh. /. Scriban şi Maior V. 

